Frederik Willem de Klerk

Frederik Willem de Klerk (* 18. marec 1936, Johannesburg, Južná Afrika – † 11. november 2021, Kapské Mesto, Južná Afrika) bol juhoafrický politik. Od septembra 1989 do mája 1994 bol prezidentom Južnej Afriky. De Klerk stál na čele juhoafrickej Národnej strany do roku 1997. Spolu s Nelsonom Mandelom sa podieľal na zániku apartheidu v Južnej Afrike a v roku 1993 získal Nobelovu cenu za mier.

Životopis 
Frederik Willem de Clerk vyštudoval strednú školu v Krugersdorp. V roku 1958 úspešne absolvoval univerzitu Potchefstroom v odbore právo. Potom založil advokátsku kanceláriu v meste Vereeniging, za ktoré bol tiež v roku 1969 zvolený do parlamentu. V roku 1978 sa stal členom juhoafrickej vlády, kde pôsobil na rôznych postoch 11 rokov.

Prezidentské obdobie 
De Klerk sa stal prezidentom 15. septembra 1989. Po svojom nástupe do funkcie odsúdil apartheid, nechal z väzenia prepustiť Nelsona Mandelu, uväzneného v roku 1964 na doživotie a umožnil obnovenie politickej činnosti Afrického národného kongresu. Počas jeho úradu sa Južná Afrika zbavilo svojho arzenálu jadrových zbraní.

Smrť 
De Klerk zomrel doma 11. novembra 2021 po boji s rakovinou mezoteliómu.

Referencie

Iné projekty 

Afrikánci
Prezidenti Južnej Afriky
Nositelia Nobelovej ceny za mier
Juhoafrickí nositelia Nobelovej ceny
Juhoafrické osobnosti afrikánskeho pôvodu
Osobnosti z Johannesburgu